El centre Mario Monreal acollirà el pròxim dissabte el musical “Enchanté!”
03 de novembre 2015

![](/media/omgb3m2c/99enchante-07_cuerpo.jpg)  
  

  La companyia artística “Divinas” arriba al Centre Cultural Mario Monreal de Sagunt el pròxim dissabte 7 de novembre a les 19:30 hores amb la seua última obra musical titulada _Enchanté_!

  

_Enchanté!_ ens transporta a la ciutat de París, a punt de ser envaïda per les tropes alemanyes. Acompanyades per un pianista i un clarinetista, les veus de les “Divines” ens expliquen la història del petit Cafè _Enchanté_, punt de trobada d'artistes, bohemis, intel·lectuals i membres de la _Résistance_ francesa. Per a narrar esta història, es valen de la música i el cant en directe, la dansa i el teatre.

  

Més teatral que mai, la companyia artística fa una recreació descarnada d'uns anys terribles però de gran efervescència artística. En _Enchanté!_ es respiren aires dels cabarets burlescos i el glamur decadent. Les artistes encarnen i ridiculitzen a alts dirigents nazis i escenifiquen situacions grotesques mentre reinterpreten cançons i coreografies de l'època.

  
_Enchanté!,_ a diferència dels anteriors treballs de la companyia, s'allunya del _swing_ i del glamur nord-americà per a fer un retrat de la música europea de principis del s. XX.

  
Divinas reivindiquen i donen valor a gèneres com el cabaret, el claqué o el cancán - de l'escena de París a la de Berlín - i aposten fort pel ball, omplint de ritme l'escenari gràcies a la música en directe. En l'espectacle també podem veure un petit nombre de titelles i un _pas de_ _t__rois_ de ballet clàssic.

  
El Centre Mario Monreal, on es realitzarà aquest musical, es troba situat en el carrer Roma, número 9, Sagunt. Aquesta obra constarà d'un total de 19 cançons, les quals s'enumeren a continuació:

 **La consagració de la primavera** _Ígor_ _Fiodórovich Stravinski, 1913_

  

**L’ accordéoniste** _Michel Emer, 1940_

  

**Enchanté!** _Mario Cobo / Ben Rowdon, 2011 (tema original)_

  

**Ram pam pam** _Jean Tranchant / Alfredo de Vita, 1932_

  

**Galop Infernal d’Orfeu als inferns** _Jaques Offenbach, 1858_

  

**That’s a plenty** _Lew Pollack, 1914_

  

**Mein kleiner grüner kaktus** _Bert Reisfeld / Albrecht Marcuse / Hans Herda,_

_1934_

  

**Heebie jeebies** _Boyd Atkins / Richard M. Jones, 1926_

  

**Der fürer’s face** _Oliver Wallace, 1942_

  

**Dansa dels petits cignes del Llac dels cignes** _Piotr Ilich Tchaikovski, 1877_

  

**Makin’ whoopee** _Walter Donaldson / Gus Kahn, 1928_

  

**Murder, he says** _Jimmy McHugh / Frank Loesser, 1942_

  

**Cavalcada de les valquíries de La valquíria** _Richard Wagner__, 1870_

  

**Lili Marlene** _Norbert Schultze / Hans Leip, 1937_

  

**Shout, sister, shout!** _Clarence Williams, 1929_

  

**Take a number from 1 to 10** _Mack Gordon / Harry Revel, 1934_

  

**Hava nagila** _tradicional jueva_

  

**We’ll meet again** _Ross Parker / Hughie Charles, 1939_

  

**Boum** _Charles Trenet, 1938_

_![](/media/n2kd1j4y/99enchante-cartell-copia.jpg)  
  
_ 

*   [](http://www.facebook.com/sharer.php?u=https://aytosagunto.es/va/actualitat/el-centre-mario-monreal-acollira-el-proxim-dissabte-el-musical-enchante/ "Facebook")
*   [](http://twitter.com/share?url=https://aytosagunto.es/va/actualitat/el-centre-mario-monreal-acollira-el-proxim-dissabte-el-musical-enchante/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-centre-mario-monreal-acollira-el-proxim-dissabte-el-musical-enchante/ "Linked In")
*   [](mailto:?body=https://aytosagunto.es/va/actualitat/el-centre-mario-monreal-acollira-el-proxim-dissabte-el-musical-enchante/)